钦定古今图书集成/明伦汇编/氏族典/第093卷 > 《廖用贤尚友录》 > 俞述祖
## 钦定古今图书集成/明伦汇编/氏族典/第093卷 > 《廖用贤尚友录》 > 俞述祖

按《元史俞述祖传》：“述祖字绍芳，庆元象山人。由翰林
书写考满，调广东元帅府都事，入为国史院编修官，
已而出为沔阳推官。至正十二年，蕲黄贼迫境，述祖
领民兵捍御之，兵力不支，沔阳城陷，述祖为贼所执，
械至其伪主徐寿辉所，诱之使降。述祖骂不辍，寿辉
怒，支解之。有子方五岁，亦死。事闻，赠奉训大夫、礼部”
郎中、象山县男。